ליקוי החמה המלא ב-21 באוגוסט 2017

ליקוי החמה המלא ב-21 באוגוסט 2017 היה ליקוי חמה מלא בארצות הברית, כ-38 שנה לאחר הפעם האחרונה שבה נראה ליקוי חמה מלא בארצות הברית בשנת 1979. משך הליקוי המרבי היה 2:41.6 דקות במדינת אילינוי ורוחב הליקוי המלא היה כ-115 ק"מ ברצועה שנמשכה ממדינת אורגון במערב עד קרוליינה הדרומית במזרח. הליקוי המלא התחיל ב-16:48:32 UTC, שיאו היה ב-18:26:40 UTC והוא הסתיים ב-20:01:35 UTC.

פרטי הליקוי
ליקוי חמה זה היה ה-22 מתוך 77 ליקויים בסדרת סארוס 145, שהליקוי הקודם בה היה ליקוי החמה המלא ב-11 באוגוסט 1999, שנמשך 2:23 דקות. הליקויים בסדרה זו מאופיינים בזמן עולה של משך הליקוי, והליקוי הארוך ביותר בסדרה, ליקוי 50, צפוי להתרחש ב-25 ביוני 2522, במשך 7:12 דקות, קרוב למשך הליקוי הארוך ביותר האפשרי, שהוא 7:32 דקות.

מסדרון הליקוי המלא היה צר וכולו בארצות הברית. הליקוי הארוך ביותר, 2:41.6 דקות, היה בקואורדינטות , מעט דרומית לעיר קרבונדייל שבאילינוי. להבדיל מרוב ליקויי החמה המלאים, שמתרחשים מעל הים או באזורים דלילי אוכלוסין, ליקוי זה נראה באזורים בעלי אוכלוסייה רבה. זהו גם ליקוי החמה הראשון שנראה כליקוי מלא רק בארצות הברית מאז הקמתה בשנת 1776.

מסדרון הליקוי המלא חלף במדינות ארצות הברית לפי הסדר הבא: אורגון, איידהו, ויומינג, נברסקה, מיזורי, אילינוי, קנטקי, טנסי, קרוליינה הצפונית, קרוליינה הדרומית. בכל אחת מהמדינות היו אירועי צפייה המוניים מלווים בהסברים מקיפים על התופעה.

ליקוי חמה חלקי נראה בכל אמריקה הצפונית ואמריקה המרכזית, וכן בחלקים הצפוניים של אמריקה הדרומית, מערב אירופה וצפון אפריקה.

מחקר שבוצע בזמן ליקוי החמה - שרידות חיידקים על מאדים
בזמן ליקוי החמה המלא מדענים ממכון Ames של נאס"א ובראשם דייוויד סמית' ביצעו ניסוי שבו הפריחו לאוויר לגובה של 30 ק"מ, 34 בלונים פורחים שאליהם מוצמדות דיסקיות עם נבגי חיידקים. מטרת המחקר הייתה לבדוק את שרידות החיידקים על מאדים, וליקוי החמה מאפשר תנאים כאלה בזעיר אנפין ולמשך דקות בודדות.

סיקור תקשורתי
מספר רחב של כלי תקשורת סיקרו את ליקוי החמה בשנה זו, כלי תקשורת אלקטרוניים ומוסדיים באחד. ארגון החלל NASA שידר באופן ישיר את הליקוי בערוצי הטלוויזיה העומדים לרשותו, קרי, NASA TV והערוץ NASA Edge.

גלריה

קישורים חיצוניים

 ליקוי החמה המלא ב-21 באוגוסט 2017, באתר Space.com
 מפות, אנימציות, הסברים ומדריכי צפייה לכל מדינה בארצות הברית של ליקוי החמה המלא, באתר www.greatamericaneclipse.com
 שי שמש, ליקוי חמה בתרבויות עתיקות, באתר מדע גדול, בקטנה, 19 באוגוסט 2017
 Resource Guide to Eclipses and the 2017 Eclipse
 Free Solar Eclipse Glasses for Schools, Libraries and Individuals
 A resource and info site dedicated to the 2017 American eclipse - Americaneclipse2017.org
 Introductory Guide to the 2017 Eclipse and Safe Viewing from the National Science Teachers Association
 A comprehensive site with lots of information about the 2017 total solar eclipse
 Guide to the eclipse on In-The-Sky.org
 A site dedicated to the 2017 eclipse with eclipse overview, maps, cities, events, animations, safety, gear, history, and calendar.
 Animated maps per state showing how the solar eclipse will appear in various cities through the United States in 2017
 www.solar-eclipse.de - Average cloud coverage and cities along the eclipse path
 GoogleMaps Interactive by Xavier Jubier
 Path of Totality - American Solar Eclipse August 21, 2017

הערות שוליים

2017
2017 בארצות הברית
2017 במדע